На што асабліва спадзяюцца арганізатары гэтай і іншых акцый, а з імі разам і мы, журналісты, дык гэта на тое, што да існуючых праблем удасца прыцягнуць увагу не толькі спецыялістаў, але і звычайных людзей. Каб у наступны раз раўнадушны сусед, які лічыць, што бацькі ў кватэры зверху могуць выхоўваць сваіх дзяцей, як хочуць, няхай і кулакамі, пагрозамі, бясконцым крыкам, звернецца ўсё ж, напрыклад, да ўчастковага міліцыянера або вырашыць пагаварыць з суседам, нагадае пра тое самае ахоўнае прадпісанне. Зразумее ў рэшце рэшт, што раўнадушша спрыяе насіллю, а значыць, — злачынствам.